Cendrawasih Gagak

Cendrawasih Gagak, Lycocorax pyrrhopterus, nyaéta Cendarwasih anu rupana jiga manuk gagak ukuranana sedeng sarta miboga panjang kira-kira 34 cm. Cendrawasih gagak miboga nulu anu warna poék, tapi lembut kawas sutera. (diakses kaping 11 november 2011) Pamatukna manuk Cendrawasih gagak ieu miboga warna hideung, kelir di panonna beureum karmin, sarta mibanda sora panggero anu ngingetkeun urang kana sora gogog anjing. Manuk Cendawasih gagak anu jalu sarta manuk bikangna mirip pisan, malahmah hésé di bédakeun. Manuk bikangnamah saeutik leuwih gedé batan manuk jaluna.

Cendrawasih ieu boga sipat monogami sarta éndemikna cicing di leuweung dataran rendah di kapuloan Maluku di Indonésia. Kadaharan utamana nyaéta sabangsaning buah-buahan sarta artropod. Tilu sub spésiésna geus dipikawanoh, sarta ditandaan kalayan aya atawa henteuna bercak bodas dina bulu jangjang handapna. 
Cendrawasih gagak umumna kapanggih di wewengkon habitatna, Cendrawasih Gagak diévaluasi miboga résiko pisan di jero IUCN Red List sarta kadaptar dina CITES Appendix II.(diakses kaping 26 november 2011) 
Cendrawasih gagak bisa punah lamun urang teu bisa ngajaga popilasina. Sabab geus kaancam pisan, lamun teu urang saha deui nu bakal ngajaga sarta ngalestarikeun manuk ieu.

Rujukan

Kategori:Paradisaeidae
Kategori:Sasatoan Indonésia